Varpulampi (Utajärvi)

Varpulampi on Kiiminkijoen vesistöalueeseen kuuluvan pieni järvi Utajärven Särkijärven kylän koillisosassa lähellä Puolangan kunnan rajaa. Järvelle on tieyhteys seututie 837:ltä lähtevältä ja Kiiminkijoen Kalliuskosken kohdalla ylittävältä metsäautotieltä. Noin kilometrin mittainen ja osin pitkospuinen maastoon merkitty polku vie tieltä järvelle, joka kuuluu Ison Tilansuon - Housusuon Natura 2000 -suojelualueeseen. Järven pohjoispäässä Varpusuon laidalla on laavu. Järvi on hyvin matala ja rehevä, Kiiminkijokeen se laskee suo-ojia myöten.

 Lähteet 

Luokka:Utajärven järvet
Luokka:Kiiminkijoen vesistö
Luokka:Korkeusjärjestelmän muutoskohde1